కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ICC Test Rankings: కోహ్లినే కింగ్.. తొలి కివీస్ ప్లేయర్‌గా విలియమ్సన్ రికార్డ్
ఐసీసీ తాజాగా ప్రకటించిన టెస్టు ర్యాంకింగ్స్‌లో బ్యాట్స్‌మెన్ విభాగంలో కోహ్లి అగ్రస్థానాన్ని నిలబెట్టుకున్నాడు. కేన్ విలియమ్సన్ రెండో స్థానంలో నిలిచాడు.
Samayam Telugu | Updated:
Dec 20, 2018, 02:15PM IST
ICC Test Rankings: కోహ్లినే కింగ్.. తొలి కివీస్ ప్లేయర్‌గా విలియమ్సన్ రికార్డ్
హైలైట్స్
ఐసీసీ టెస్టు ర్యాంకింగ్స్: బ్యాటింగ్ విభాగంలో కోహ్లి (934 పాయింట్లు)దే అగ్రస్థానం.
915 పాయింట్లతో రెండో స్థానంలో కేన్ విలియమ్సన్.
900 పాయింట్లకుపైగా సాధించిన తొలి కివీస్ బ్యాట్స్‌మెన్‌గా రికార్డ్ క్రియేట్ చేసిన విలియమ్సన్.
ఆస్ట్రేలియాతో జరిగిన రెండో టెస్టులో శతకం సాధించిన విరాట్ కోహ్లి టెస్టు ర్యాంకింగ్స్‌లో అగ్రస్థానాన్ని సుస్థిరం చేసుకున్నాడు. పెర్త్ టెస్ట్ తొలి ఇన్నింగ్స్‌లో 123 పరుగులు చేసిన కోహ్లి.. 934 పాయింట్లతో ఐసీసీ టెస్ట్ ర్యాంకింగ్స్‌లో తొలి స్థానంలో నిలిచాడు. అబుదాబి టెస్టులో 89, 139 పరుగులు చేసిన న్యూజిలాండ్ కెప్టెన్ కేన్ విలియమ్సన్ (915) రెండో స్థానంలో ఉన్నాడు. ఆసియా గడ్డ మీద పాక్‌పై టెస్టు విజయాన్ని అందుకున్న తొలి కివీస్ కెప్టెన్‌గా రికార్డ్ క్రియేట్ చేసిన కేన్.. 900కిపైగా పాయింట్లు సాధించిన తొలి కివీస్ బ్యాట్స్‌మెన్‌గానూ రికార్డులకెక్కాడు.
బాల్ ట్యాంపరింగ్ వివాదం కారణంగా ఆటకు దూరమైన స్టీవ్ స్మిత్.. 892 పాయింట్లతో మూడో స్థానంలో నిలిచాడు. అడిలైడ్ టెస్టులో అద్భుత శతకంతో జట్టును గెలిపించిన పుజారా.. 816 పాయింట్లతో నాలుగో స్థానంలో ఉన్నాడు. రహానే మూడు స్థానాలు మెరుగుపర్చుకొని 15వ ర్యాంక్‌కు చేరుకోగా.. పంత్ 11 స్థానాలు ఎగబాకి 48వ ర్యాంక్ సాధించాడు.
పెర్త్ టెస్టులో 8 వికెట్లు తీసి ఆసీస్ విజయంలో కీలక పాత్ర పోషించిన స్పిన్నర్ నాథన్ లియాన్ బౌలర్ల జాబితాలో ఏడో స్థానానికి చేరుకున్నాడు. హెజిల్‌వుడ్ 9వ స్థానంలో నిలిచాడు. పెర్త్ టెస్టు రెండో ఇన్నింగ్స్‌లో ఆరు వికెట్లతో మెరిసిన షమీ 21 వ స్థానంలో, ఇషాంత్ శర్మ 26వ స్థానంలో ఉన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.